stanford-oval/wikipedia huggingface dataset:
על-ענק לבן
התפתחות

כוכבי הסדרה הראשית עם מסות של מעל 8 מסות שמש הם כוכבים חמים מסוגים ספקטרלים B ו-O והם מכלים את המימן שבליבתם במהירות. כאשר אוזל המימן בליבת הכוכב מתחילים הכוכבים להתנפח ולהתקרר והופכים לתת-ענקים כחולים, לענקים כחולים או לבנים ואז לענקים צהובים או לעל-ענקים צהובים ולבסוף לעל-ענקים אדומים. הכוכבים המסיביים שביניהם יכולים להפוך גם לעל-ענקים לבנים בתהליך זה, לפני שיהפכו לעל-ענקים צהובים. לעיתים, על-ענקים אדומים הופכים בשל שינויים בקצב יצירת האנרגיה בתוכם לעל-ענקים כחולים, וחלקם הופכים חזרה לעל-ענקים אדומים. מעבר זה הוא הדרגתי ובמהלכו הכוכבים עוברים דרך הסוגים הספקטרלים השונים כך שבחלק מזמן המעבר הם על-ענקים לבנים.
על-ענקים לבנים בולטים

דנב הוא על-ענק לבן מסוג ספקטרלי A2 Ia
אספידיסקה הוא על-ענק לבן מסוג ספקטרלי A7 Ib
υ בשדרית A הוא על-ענק לבן מסוג ספקטרלי A8 Ib
ראו גם

ענק לבן
| 0 | 1 | 2 | 3 |
| --- | --- | --- | --- |
מחזור החיים של כוכב (לא בקנה מידה)

 _{\mathrm {M} _{\bigodot }} = מסת שמש, כ־‎2 x 1030 ‏ק"ג מסת כוכב בעת היווצרותו: מסה קטנה מאד - פחות מ־ _{\mathrm {M} _{\bigodot }} 0.08 לערך,  מסה קטנה - בטווח  _{\mathrm {M} _{\bigodot }} 0.08 - 0.4 לערך, מסה בינונית - בטווח  _{\mathrm {M} _{\bigodot }} 0.4 - 8 לערך (לאחר הקריסה המסה קטנה, פחות מ־ _{\mathrm {M} _{\bigodot }} 1.44 לערך), מסה גדולה - לפחות  _{\mathrm {M} _{\bigodot }} 8 לערך (לאחר הקריסה המסה היא לפחות  _{\mathrm {M} _{\bigodot }} 1.44 לערך) הערה: במצבים בהם כוכב מסוים סופח אליו מסה - הוא עשוי לעבור למחזור חיים של מסה גבוהה יותר. לדוגמה: אם ננס לבן במערכת זוגית סופח אליו חומר מבן זוגו, המגדילה אותו מעבר לגבול צ'נדראסקאר ( _{\mathrm {M} _{\bigodot }} 1.44), הוא יכול לעבור סופרנובה מסוג Ia שבסופה ייווצר כוכב נייטרונים (במקום ננס שחור).:
סתיו בגר

| --- | --- |

 לידה:  21 באוקטובר 1991 (בן 32) דור, ישראל
 מוקד פעילות:  חדרה, ישראל
 תקופת הפעילות:  מ-2015
 עיסוק:  מפיק מוזיקלי, מלחין, מוזיקאי ומנהל אמנותי
 סוגה:  פופ
 שפה מועדפת:  עברית, אנגלית 
 כלי נגינה:  גיטרה, פסנתר, סינתיסייזר
 פרופיל ב-IMDb
 
סתיו בגר (נולד ב-21 באוקטובר 1991) הוא מפיק מוזיקלי, מעבד, מלחין, זמר ומנהל אמנותי ישראלי.
בין הפקותיו הידועות השיר שני משוגעים – להיטו של הזמר הים תיכוני עומר אדם, ו-Toy של הזמרת נטע ברזילי – השיר שייצג את ישראל וזכה באירוויזיון 2018, שכתב, הלחין, הפיק ועיבד עם דורון מדלי.
שותף בכתיבת ובהלחנת השיר הוריקן של הזמרת עדן גולן, שהגיע למקום החמישי באירוויזיון 2024.
ביוגרפיה

בגר נולד במושב דור לענת בגר ולאלברט בגר. הוא אחיינו של הזמר והגיטריסט מני בגר. אביו, אלברט בגר, הוא סקסופוניסט ג'אז, מרצה באקדמיה בירושלים, בעל תואר שני ודיסקוגרפיה של 15 אלבומים. את הזיקה למוזיקה קיבל סתיו בבית, ובגיל 14 החל ללמוד סאונד, סינתזה ותכנות אצל מורים פרטיים. בגיל 17–20 יצר מוזיקת טכנו ותקלט במסיבות במועדונים הגדולים בארץ. לאחר שהכיר את תום לואיס, די ג'יי נוסף בז'אנר הטכנו, הם חברו לפרויקט משותף בשם Kick The Habit. ההרכב ניגן דאבסטפ, אלקטרו ומוזיקת בייס, ובמשך חמש שנות קיומו פרסם מוזיקה בלייבלים בארצות הברית, באוסטרליה ובאנגליה והשיג עשרות מיליוני צפיות ברשת.
ביוגרפיה > כמפיק ויוצר

לאחר מספר שנים כמוזיקאי תחת הרכבים וכותרות שונות החל לעבוד כמעבד, מפיק ומלחין של מוזיקת פופ. בתחילה עבד כטכנאי הקלטות עבור המפיק ינון יהל, לו עזר בהפקת השיר "גולדן בוי" של נדב גדג'. לאחר שיצא לדרכו העצמאית כמפיק וכמלחין, הפיק את הלהיט "זנזיבר" של טליסמאן, שזכה למיליוני צפיות, הגיע לראש המצעד השבועי של גלגלצ, וסימן את תחילת דרכו בתעשייה. מאז הפך סתיו בגר לאחד הכוחות המשמעותיים ביותר במוזיקה הישראלית, כששניים משיאיו נרשמים ב-2018 - כתיבתו, הלחנתו והפקתו של השיר "שני משוגעים" של עומר אדם, שהגיע למקום ראשון במצעד השנתי של גלגלצ, וכתיבתו, הלחנתו והפקתו של השיר "Toy" של נטע ברזילי, שזכה עבור ישראל באירוויזיון 2018. ב-30 במאי 2018, בגר זכה בפרס הוקרה מטעם דירקטוריון אקו"ם על הישג יוצא דופן בזירה הבינלאומית עם השיר "Toy", לצד דורון מדלי, נטע ברזילי ואבשלום אריאל. בנוסף בגר כתב והלחין עוד שירים לברזילי: "Bassa Sababa" ו-"Nana Banana". בגר כתב, הלחין והפיק את סינגל הבכורה של ים רפאלי שיצא לאור ביולי 2018 "שהכאב ימצא לו חברים".
בשנת 2020 הלחין ביחד עם נתן גושן, את השיר "Roots", אחד מארבעת השירים שהתמודדו על ייצוג ישראל באירוויזיון 2020.
ב-10 בפברואר 2022 הוציא את שירו הראשון כזמר, "הסדקים זה כל היופי" אותו כתב, הלחין והפיק.
ב-3 באוגוסט 2023 הוציא את הסינגל "כל יום מחדש".
במקביל להיותו מפיק מוזיקלי, סתיו בגר כתב והלחין להיטים רבים, בהם "למה ככה עצובה" של עידן רייכל, "חיים מאושרים" של נתן גושן ועדן בן זקן ו-"סיבובים" של עדן חסון.
חיים אישיים

בגר ניהל זוגיות עם לירון כרקוקלי, חברה בצמד כרקוקלי, אותו מפיק ומנהל מוזיקלית.
שירים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שנה | אמן | שיר | מילים | לחן | מקור |
| --- | --- | --- | --- | --- | --- |
| 2018 | נטע ברזילי | Toy | סתיו בגר, דורון מדלי | סתיו בגר, דורון מדלי, ג'ק וייט |  |
| 2018 | ים רפאלי | שהכאב ימצא לו חברים | סתיו בגר | סתיו בגר |  |
| 2018 | עומר אדם | שני משוגעים | סתיו בגר, אליה רוסיליו | סתיו בגר, אליה רוסיליו |  |
| 2019 | נטע ברזילי | באסה סבבה | סתיו בגר, נטע ברזילי, אבשלום אריאל | סתיו בגר, נטע ברזילי, אבשלום אריאל |  |
| 2019 | נטע ברזילי | ננה בננה | סתיו בגר, נטע ברזילי, נתן גושן | סתיו בגר, נטע ברזילי, נתן גושן |  |
| 2019 | כרקוקלי | איפה הרומנטיקה | סתיו בגר | סתיו בגר |  |
| 2019 | אייל גולן, עדן בן זקן | אלף כוכבים | סתיו בגר, עדן בן זקן, איתי שמעוני, רון ביטון | סתיו בגר, עדן בן זקן, איתי שמעוני, רון ביטון |  |
| 2019 | כרקוקלי, מאור אדרי | מי מחפש אותי | סתיו בגר, כרקוקלי | סתיו בגר, כרקוקלי |  |
| 2020 | עדן בן זקן, נתן גושן | חיים מאושרים | נתן גושן | סתיו בגר, נתן גושן |  |
| 2020 | עידן רייכל | למה ככה עצובה | סתיו בגר, עידן רייכל | סתיו בגר, עידן רייכל |  |
| 2020 | עדן חסון | סיבובים | סתיו בגר, עדן חסון | סתיו בגר, עדן חסון |  |
| 2020 | כרקוקלי | פרפרים | סתיו בגר | סתיו בגר |  |
| 2021 | אייל גולן | דפוק עם תעודות | סתיו בגר, רון ביטון | סתיו בגר, רון ביטון |  |
| 2021 | אור עמרמי ברוקמן | ורוד זוהר | סתיו בגר, אור עמרמי ברוקמן | סתיו בגר, אור עמרמי ברוקמן |  |
| 2021 | עדן חסון | מדליקה לי הכל | סתיו בגר | סתיו בגר |  |
| 2022 | עדן בן זקן | WTF | סתיו בגר, עדן בן זקן, רון ביטון | סתיו בגר, עדן בן זקן, רון ביטון |  |
| 2022 | אגם בוחבוט, הפשוטע | בשורות טובות | סתיו בגר, הפשוטע, שיר הדס מאיר, רון ביטון | סתיו בגר, הפשוטע, שיר הדס מאיר, רון ביטון |  |
| 2022 | נטע ברזילי, סטפן לגר | מתמטיקה | סתיו בגר, רון ביטון, נטע ברזילי, סטפן לגר | סתיו בגר, רון ביטון, נטע ברזילי, סטפן לגר |  |
| 2022 | עדן חסון | עד שתבואי עד אליי | עדן חסון | סתיו בגר, עדן חסון |  |
| 2022 | עדן בן זקן, אנה זק, נונו | ראשון בבוקר | סתיו בגר, רון ביטון, עיליי אשדות, עדן בן זקן, נה זק, נונו | סתיו בגר, רון ביטון, עיליי אשדות, עדן בן זקן, נה זק, נונו |  |
| 2023 | רן דנקר | כל מה שרציתי להיות | סתיו בגר, רון ביטון, רן דנקר | סתיו בגר, רון ביטון, רן דנקר |  |
עונת 1907/1908 בפוטבול ליג

| --- | --- |
 תקופת התחרות:  2 בספטמבר 1907 – 29 באפריל 1908 (241 ימים)
 מספר משתתפות:  20
 הזוכה:  מנצ'סטר יונייטד
 מספר משחקים:  380
 מספר שערים:  1176 (3.09 בממוצע למשחק)
 מלך השערים:  (27) אינוק ווסט (נוטינגהאם פורסט)
 → 1906/19071908/1909 ←
 
עונת 1907/1908 הייתה העונה ה-20 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1907 והסתיימה ב-29 באפריל 1908.
הליגה כללה 20 קבוצות. נוטינגהאם פורסט (לאחר שהייה עונה בודדת בליגת משנה) וצ'לסי (בפעם הראשונה בתולדות המועדון) היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
מנצ'סטר יונייטד זכתה באליפות בפעם הראשונה בתולדות המועדון.
ווליץ' ארסנל ובלקברן רוברס סיימו את העונה עם תוצאות זהות (באותו זמן לא הייתה התייחסות לשערי חוץ) ולקבוצות הוענק מקום 14.
בסוף העונה לליגת משנה ירדו ברמינגהאם סיטי ובולטון וונדררס. במקומן לליגה הבכירה עלו ברדפורד סיטי ולסטר סיטי (שתיהן בפעם הראשונה בתולדות המועדון).
כדורגלנים מצטיינים

אינוק ווסט מנוטינגהאם פורסט כבש 27 שערים וזכה בתואר מלך השערים.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1 | מנצ'סטר יונייטד | 38 | 23 | 6 | 9 | 81 | 48 | 1.688 | 33 | 52 | זכייה בליגה |
| 2 | אסטון וילה | 38 | 17 | 9 | 12 | 77 | 59 | 1.305 | 18 | 43 |  |
| 3 | מנצ'סטר סיטי | 38 | 16 | 11 | 11 | 62 | 54 | 1.148 | 8 | 43 |  |
| 4 | ניוקאסל יונייטד | 38 | 15 | 12 | 11 | 65 | 54 | 1.204 | 11 | 42 |  |
| 5 | ונסדיי | 38 | 19 | 4 | 15 | 73 | 64 | 1.141 | 9 | 42 |  |
| 6 | מידלסברו | 38 | 17 | 7 | 14 | 54 | 45 | 1.200 | 9 | 41 |  |
| 7 | ברי | 38 | 14 | 11 | 13 | 58 | 61 | 0.951 | 3- | 39 |  |
| 8 | ליברפול | 38 | 16 | 6 | 16 | 68 | 61 | 1.115 | 7 | 38 |  |
| 9 | נוטינגהאם פורסט | 38 | 13 | 11 | 14 | 59 | 62 | 0.952 | 3- | 37 |  |
| 10 | בריסטול סיטי | 38 | 12 | 12 | 14 | 58 | 61 | 0.951 | 3- | 36 |  |
| 11 | אברטון | 38 | 15 | 6 | 17 | 58 | 64 | 0.906 | 6- | 36 |  |
| 12 | פרסטון נורת' אנד | 38 | 12 | 12 | 14 | 47 | 53 | 0.887 | 6- | 36 |  |
| 13 | צ'לסי | 38 | 14 | 8 | 16 | 53 | 62 | 0.855 | 9- | 36 |  |
| 14 | ווליץ' ארסנל | 38 | 12 | 12 | 14 | 51 | 63 | 0.810 | 12- | 36 |  |
| 14 | בלקברן רוברס | 38 | 12 | 12 | 14 | 51 | 63 | 0.810 | 12- | 36 |  |
| 16 | סנדרלנד | 38 | 16 | 3 | 19 | 78 | 75 | 1.040 | 3 | 35 |  |
| 17 | שפילד יונייטד | 38 | 12 | 11 | 15 | 52 | 58 | 0.897 | 6- | 35 |  |
| 18 | נוטס קאונטי | 38 | 13 | 8 | 17 | 39 | 51 | 0.765 | 12- | 34 |  |
| 19 | בולטון וונדררס | 38 | 14 | 5 | 19 | 52 | 58 | 0.897 | 33 | 6- | ירדה ליגה |
| 20 | ברמינגהאם סיטי | 38 | 9 | 12 | 17 | 40 | 60 | 0.667 | 30 | 20- | ירדה ליגה |
על אהבתך

עַל אַהֲבָתֶךָ אֶשְׁתֶּה גְבִיעִי הוא פיוט שחובר ונכתב על ידי רבי יהודה הלוי, מגדולי משוררי תור הזהב בספרד.
תיאור

תוכן הפיוט מדגיש את אהבתו של המשורר רבי יהודה הלוי ליום השבת, ומלווה בגעגועיו, ייסוריו וכיסופיו של המשורר לאהובו, שאינו מתגלה טרם זמנו.
מאוחר יותר נוסף לפיוט בית נוסף העוסק בשבת (שהמשורר מתייחס אליו בלשון זכר): ”אשיר לך שבת שירי ידידות...”, (ובחלק מהגרסאות נוסף עוד בית הפותח במילים ”עמך מאור תורה, עמך נהרה”.) אך במקורו, הפיוט מסתיים במחרוזת השישית (בשעתה של כניסת השבת) והוא איננו מתאר את פגישת האוהבים בשבת עצמה (דבר המתרחש מעבר לשיר בצורה אינטימית).
הפיוט מושר בקהילת יהודי מרוקו, בין היתר בשירת הבקשות של פרשת משפטים.
אחד מהלחנים הידועים של הפיוט במסורת יהודי מרוקו נלקח מהשיר "יא חביב אל קאלב" של המוזיקאי המרוקאי עבד-סאדק שקארה (אנ'). בשנות התשעים הולחן הפיוט מחדש על ידי יהושע אנגלמן.
לקריאה נוספת

פירושי פרנץ רוזנצווייג לתשעים וחמישה משירי רבי יהודה הלוי, תרגום: מיכאל שורץ, הוצאת מאגנס, 2011, הפרק "על אהבתך אשתה גביעי", עמ' 183–187.
הערות שוליים

↑  למשל כאן
↑  יהודה איזנברג, על אהבתך אשתה גביעי לרבי יהודה הלוי, באתר דעת
↑   הפיוט על אהבתך, באתר הפיוט והתפילה.
↑  שמעון ברנשטיין, שירי יהודה הלוי, שיר קלד, באתר HebrewBooks
↑  יהושע אנגלמן, על אהבתך, באתר YouTube
על-ענק צהוב

על-ענק צהוב הוא כוכב על-ענק, על פי רוב בסיווג ספקטרלי F או G, אשר התפתח מן הסדרה הראשית ונעשה בהיר הרבה יותר מכוכבי הסדרה הראשית בעלי סיווג ספקטרלי דומה. על-ענקים אלה פחות גדולים מעל-ענקים אדומים וגם יותר נדירים, אבל בשל בהירותם הגדולה ניתן לראותם ממרחק גדול ולצפות בחלקם ללא אמצעי עזר אופטיים - למשל, כוכב הצפון. כוכבים אלה הם במקרים רבים משתנים קפאידיים, ובכלל זה δ בקפאוס. בגלקסיית אנדרומדה נתגלו 16 על-ענקים צהובים.
לכוכבים אלה טווח צר של טמפרטורה שנקבע כתוצאה מהסיווג הספקטרלי שלהם, החל מ-4,000 ועד 7,000 מעלות קלווין, בעוד עוצמת ההארה (Solar luminosity) שלהם היא החל מפי 1,000 מהשמש ועד לפי 100,000 מהשמש. לפיכך, על-ענקים צהובים הם גדולים משמעותית מהשמש, מ-30 רדיוס שמש ועד כמה מאות רדיוסים שמש. המסה משתנה מאוד, החל מפחות ממסת שמש ועד 20 מסות שמש ואף יותר.
התפתחות

כוכבי הסדרה הראשית עם מסות של מעל 8 מסות שמש הם כוכבים חמים מסוגים ספקטרלים B ו-O והם מכלים את המימן שבליבתם במהירות. כאשר אוזל המימן בליבת הכוכב מתחילים הכוכבים להתנפח ולהתקרר והופכים לתת-ענקים כחולים, לענקים כחולים או לבנים ואז לענקים צהובים או לעל-ענקים צהובים ולבסוף לעל-ענקים אדומים. מכיוון שהשלב בו הכוכבים הם על-ענקים צהובים הוא קצר יחסית, כוכבים אלה נדירים למדי, אך בשל עוצמת ההארה שלהם ניתן לראותם ממרחקים גדולים. לעיתים, על-ענקים אדומים הופכים בשל שינויים בקצב יצירת האנרגיה בתוכם לעל-ענקים כחולים וחלקם הופכים חזרה לעל-ענקים אדומים. מעבר זה הוא הדרגתי ובמהלכו הכוכבים עוברים דרך הסוגים הספקטרלים השונים כך שבחלק מזמן המעבר הם שוב על-ענקים צהובים. כוכבים שמסתם אינה מספיקה כדי ליצור סופרנובה מסיימים את חייהם כננסים לבנים כאשר המעבר מעל-ענק אדום לננס לבן עשוי לעבור שוב דרך על-ענק צהוב.
על-ענקים צהובים בולטים

כוכב הצפון הוא על-ענק צהוב מסוג ספקטרלי F8 Ib
δ בקפאוס הוא על-ענק צהוב שסוגו הספקטרלי משתנה בין F5 Ib ובין G2 Ib
סאדאלסוד וסאדאלמליק הם על-ענקים צהובים מסוגים ספקטרלים G0 Ib ו-G2 Ib בהתאמה
וזן הוא על-ענק צהוב מסוג ספקטרלי F8 Ia
מירפק הוא על-ענק צהוב מסוג ספקטרלי F5 Ib
סאדר הוא על-ענק צהוב מסוג ספקטרלי F8 Ib
מבסוטה הוא על-ענק צהוב מסוג ספקטרלי G8 Ib
ראו גם

ענק צהוב
| 0 | 1 | 2 | 3 |
| --- | --- | --- | --- |
מחזור החיים של כוכב (לא בקנה מידה)

 _{\mathrm {M} _{\bigodot }} = מסת שמש, כ־‎2 x 1030 ‏ק"ג מסת כוכב בעת היווצרותו: מסה קטנה מאד - פחות מ־ _{\mathrm {M} _{\bigodot }} 0.08 לערך,  מסה קטנה - בטווח  _{\mathrm {M} _{\bigodot }} 0.08 - 0.4 לערך, מסה בינונית - בטווח  _{\mathrm {M} _{\bigodot }} 0.4 - 8 לערך (לאחר הקריסה המסה קטנה, פחות מ־ _{\mathrm {M} _{\bigodot }} 1.44 לערך), מסה גדולה - לפחות  _{\mathrm {M} _{\bigodot }} 8 לערך (לאחר הקריסה המסה היא לפחות  _{\mathrm {M} _{\bigodot }} 1.44 לערך) הערה: במצבים בהם כוכב מסוים סופח אליו מסה - הוא עשוי לעבור למחזור חיים של מסה גבוהה יותר. לדוגמה: אם ננס לבן במערכת זוגית סופח אליו חומר מבן זוגו, המגדילה אותו מעבר לגבול צ'נדראסקאר ( _{\mathrm {M} _{\bigodot }} 1.44), הוא יכול לעבור סופרנובה מסוג Ia שבסופה ייווצר כוכב נייטרונים (במקום ננס שחור).: 
שלבי ההתפתחות של כוכב עם 5 מסות שמש
עמי זאבי

| --- | --- |

 לידה:  1935
 פטירה:  1 באוקטובר 2024 (בגיל 89 בערך)
 מדינה:  ישראל 
 השכלה:  האוניברסיטה העברית בירושלים  מדרשיית נעם 
 
עמי זאבי (1935 – 1 באוקטובר 2024) היה איש חינוך, מייסד רשת אמי"ת ומנהלה במשך 25 שנים (1977–2002).
ביוגרפיה

עמי זאבי נולד בתל אביב לאברהם ורבקה זאבי. בצעירותו עברה המשפחה למושב אביחיל, וזמן קצר לאחר מכן למושב ביתן אהרון, בו הקימו משק חקלאי. כמשפחה דתית, שלחו ההורים את זאבי לבית הספר היסודי תחכמוני בנתניה, ולאחר מכן לבית הספר היסודי בכפר הרא"ה. בהמשך למד זאבי במדרשית נעם, בה סיים לימודים תיכוניים בשנת 1953. הוא התגייס לצה"ל ושירת בנח"ל כחבר בגרעין "גאולים" של בני עקיבא בקיבוץ טירת צבי. בקיבוץ פגש את טובה, לימים נישאו ונולדו להם שלוש בנות.
ביוגרפיה > הכשרתו ותחילת דרכו החינוכית

בשנת 1955 השתחרר מצה"ל, והחל את לימודיו באוניברסיטה העברית בירושלים בחוגים חינוך וסוציולוגיה. במקביל ללימודיו עבר כמדריך חינוכי בפנימיית הילדים משק ילדים מוצא בירושלים.
בשנת 1957 החל לעבוד ברשת "אורט". לאחר שמונה שנים שבהן שימש כמנהל הפדגוגי של "אורט הנביאים" בירושלים, הוא הקים את קריית החינוך של "אורט" ברמת גן, וניהל אותה עד 1970. באותה שנה יצא בשליחות המחלקה לחינוך של הסוכנות היהודית לדרום אפריקה כמנהל החינוך היהודי "בגליל הקייפ" למשך שלוש שנים. בשנים אלה גם סיים לימודי דוקטורט בחינוך ובספרות עברית.
בשנת 1973, עם חזרתו עם משפחתו לישראל, שימש כמנהל מערכת המכללות של "אורט" ישראל, מערכת שהוקמה באותם ימים. תקופה קצרה שימש גם מנהלה של המחלקה לחינוך מקצועי בעיריית תל אביב, ובתוקף תפקידו זה היה אחראי על כל בתי הספר המקצועיים בתל אביב. לאחר מכן היה בין מקימי המכון לחינוך טכנולוגי באוניברסיטת תל אביב (מל"ט חולון) שבו שימש כראש המכון לפיתוח וכמרצה בנושאי חינוך.
ביוגרפיה > ניהול רשת אמי"ת

בשלהי שנת 1977 מונה עמי זאבי למנכ"ל ארגון "נשי מזרחי באמריקה", שהפך ביוזמתו ל"רשת אמי"ת". מאז, ובמשך 25 שנים שימש כמנהל הכללי של הרשת. במהלך תקופה זו דאג לקיים רשת ממלכתית דתית שמטרתה להקנות חינוך ציוני-דתי מתון לאוכלוסייה המגוונת של החמ"ד.
הארגון מנה בתחילת דרכו 8 מוסדות חינוך והפך לרשת שבבעלותה עשרות מוסדות הפרוסים בכל רחבי הארץ – מדימונה בדרום ועד לחצור הגלילית בצפון. המאכלסת יחדיו תלמידים מאוכלוסיית מצוקה עם תלמידי העשירון העליון, תלמידים המעוניינים בחינוך עיוני וטכנולוגי.
לילדי מצוקה וחסרי בית פיתח זאבי דגם מיוחד של מוסד פנימייתי - "משפחתון", הבנוי על בסיס משפחה, ולא "הקבוצה" המקובלת במבנה הרגיל של הפנימייה. ואכן הישגי החניכים במסגרת הזו הוכיחו את התאמתה לאוכלוסייה הנ"ל.
זאבי כאב את השסע שנוצר בחברה הישראלית בנושא דתיים-חילוניים. שכן הוא היה בעל השקפה חינוכית דתית מתונה. במסגרת פעילותה המיוחדת של הרשת בחינוך לציונות דתית מתונה, הוא דאג שנושא הציונות הדתית יילמד כחלק ממערכת השעות המחייבת כל תלמיד, והגיע להסדר עם משרד החינוך להכרה בהוראת הנושא כתוכנית לימודים ייחודית המזכה את תלמידי רשת אמי"ת בלבד ביחידת לימוד בתעודת הבגרות.
הוא לא הסתפק בכך וחייב את כל מוסדות הרשת לאמץ במקום יישובם או מחוצה לו מוסד חינוכי ממלכתי, ולקיים אתו קשר הידברות קבוע בין ההנהלות, המורים והתלמידים.
הוא דאג להעמיד לרשות תלמידיו מערכת חדשנית ועדכנית של חינוך טכנולוגי מדעי בכל בתי-הספר של הרשת, כדי שהתלמידים יוכלו להשתלב היטב במערכת מתקדמת זו. ואכן, הרשת הוכרה על ידי משרד החינוך כרשת המובילה בחינוך הטכנולוגי במגזר הממלכתי-הדתי, והיא נמנתה עם שלוש הרשתות לחינוך טכנולוגי המוכרות על ידי משרד החינוך.
זאבי כיהן בתפקידים ציבוריים נוספים כגון: חבר הוועד המפקח של קופת חולים מאוחדת; יו"ר ארגון הבעלויות של מוסדות חינוך חקלאיים ופנימייתיים בישראל; חבר הנהלת האגודה לקידום החינוך; ממייסדי אגודת בת עמי לשירות לאומי, וחבר הוועד המנהל שלה; חבר הוועדה המייעצת לחינוך טכנולוגי שליד משרד החינוך; חבר בפורומים ובוועדות שונות במשרד החינוך; חבר "המועצה לחינוך ממלכתי-דתי" במשך שתי קדנציות.
פרסים

פרס על מפעל חיים, מטעם משרד החינוך, בשנת תשנ"ט, 1999
פרס יקיר החינוך הדתי מטעם ארגון המורים הדתיים, בשנת תשנ"ט 1999
פרס הציונות הדתית למנהיגות ולהגשמה מטעם המפד"ל עבור מפעל חיים בפיתוחה של רשת אמי"ת כמערכת חינוך ציונית דתית לכל תלמיד ולכל רמה לרבות בפריפריה, בשנת תשע"א, 2011
תעודת הוקרה מטעם ההסתדרות הציונית העולמית על תרומתו הרבה לחינוך הדתי ציוני במדינת ישראל, על בנייתה, פיתוחה והרחבתה של רשת החינוך "אמי"ת" במשך חצי יובל שנים בשנים 1977–2002
לקריאה נוספת

חוברת "פרסי חינוך ותעודות ההערכה לשנת הלימודים התשנ"ט", הוצאת משרד החינוך, ירושלים, התשנ"ט – 1999
הערות שוליים

↑  הלך לעולמו ד"ר עמי זאבי שניהל את רשת אמית, באתר ערוץ 7, 1 באוקטובר 2024
↑  אשרת סגיאל, שער חמישי – פרק א: המעבר למבנה רשת בתקופת כהונתו של דר עמי זאבי - תשעים שנה לאמית, ‏7 במאי 2023
↑  מינוי המועצה לחינוך ממלכתי-דתי
| --- | --- |
בקרת זהויות :  NLI: 987007308952605171  ISNI: 0000 0004 0213 3704  VIAF: 297648529   WorldCat (עם VIAF): 297648529
עונת 1908/1909 בפוטבול ליג

| --- | --- |
 תקופת התחרות:  1 בספטמבר 1908 – 30 באפריל 1909 (242 ימים)
 מספר משתתפות:  20
 הזוכה:  ניוקאסל יונייטד
 מספר משחקים:  380
 מספר שערים:  1185 (3.12 בממוצע למשחק)
 מלך השערים:  (38) ברט פרימן (אברטון)
 → 1907/19081909/1910 ←
 
עונת 1908/1909 הייתה העונה ה-21 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1908 והסתיימה ב-30 באפריל 1909.
הליגה כללה 20 קבוצות. ברדפורד סיטי ולסטר סיטי (שתיהן בפעם הראשונה בתולדות המועדון) היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. אם כמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
ניוקאסל יונייטד זכתה באליפות בפעם הראשונה בתולדות המועדון.
בסוף העונה לליגת משנה ירדו מנצ'סטר סיטי ולסטר סיטי. במקומן לליגה הבכירה עלו בולטון וונדררס וטוטנהאם הוטספר (בפעם הראשונה בתולדות המועדון).
כדורגלנים מצטיינים

ברט פרימן מאברטון כבש 38 שערים וזכה בתואר מלך השערים.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1 | ניוקאסל יונייטד  | 38 | 24 | 5 | 9 | 65 | 41 | 1.585 | 24 | 53 | זכייה בליגה |
| 2 | אברטון | 38 | 18 | 10 | 10 | 82 | 57 | 1.439 | 25 | 46 |  |
| 3 | סנדרלנד | 38 | 21 | 2 | 15 | 78 | 63 | 1.238 | 15 | 44 |  |
| 4 | בלקברן רוברס | 38 | 14 | 13 | 11 | 61 | 50 | 1.220 | 11 | 41 |  |
| 5 | ונסדיי | 38 | 17 | 6 | 15 | 67 | 61 | 1.098 | 6 | 40 |  |
| 6 | ווליץ' ארסנל | 38 | 14 | 10 | 14 | 52 | 49 | 1.061 | 3 | 38 |  |
| 7 | אסטון וילה | 38 | 14 | 10 | 14 | 58 | 56 | 1.036 | 2 | 38 |  |
| 8 | בריסטול סיטי | 38 | 13 | 12 | 13 | 45 | 58 | 0.776 | 13- | 38 |  |
| 9 | מידלסברו | 38 | 14 | 9 | 15 | 59 | 53 | 1.113 | 6 | 37 |  |
| 10 | פרסטון נורת' אנד | 38 | 13 | 11 | 14 | 48 | 44 | 1.091 | 4 | 37 |  |
| 11 | צ'לסי | 38 | 14 | 9 | 15 | 56 | 61 | 0.918 | 5- | 37 |  |
| 12 | שפילד יונייטד | 38 | 14 | 9 | 15 | 51 | 59 | 0.864 | 8- | 37 |  |
| 13 | מנצ'סטר יונייטד | 38 | 15 | 7 | 16 | 58 | 68 | 0.853 | 10- | 37 | זכייה בגביע האנגלי |
| 14 | נוטינגהאם פורסט | 38 | 14 | 8 | 16 | 66 | 57 | 1.158 | 9 | 36 |  |
| 15 | נוטס קאונטי | 38 | 14 | 8 | 16 | 51 | 48 | 1.063 | 3 | 36 |  |
| 16 | ליברפול | 38 | 15 | 6 | 17 | 57 | 65 | 0.877 | 8- | 36 |  |
| 17 | ברי | 38 | 14 | 8 | 16 | 63 | 77 | 0.818 | 14- | 36 |  |
| 18 | ברדפורד סיטי | 38 | 12 | 10 | 16 | 47 | 47 | 1.000 | 0 | 34 |  |
| 19 | מנצ'סטר סיטי | 38 | 15 | 4 | 19 | 67 | 69 | 0.971 | 34 | 2- | ירדה ליגה |
| 20 | לסטר סיטי | 38 | 8 | 9 | 21 | 54 | 102 | 0.529 | 25 | 48- | ירדה ליגה |
ערן קצנלנבוגן

| --- | --- |
אין תמונה חופשית
 לידה:  5 ביולי 1965 (בן 59) ישראל 
 מוקד פעילות:  ארצות הברית 
 סוגה:  ג'אז 
 כלי נגינה:  פסנתר 
 www.eyran.com
 
ערן קצנלנבוגן (נולד ב-5 ביולי 1965) הוא פסנתרן, נגן ג'אז, ומורה למוזיקה ולאלתור ישראלי ואמריקאי.
ביוגרפיה

ערן קצנלנבוגן נולד בישראל כבן הצעיר למשפחה בת חמישה ילדים. הוא צאצא של משה מנדלסון.
הוא למד פסנתר אצל אידה ברנבוים, אמו של דניאל בארנבוים. הוא סיים את הכשרתו המוזיקלית בקונסרבטוריון של בוסטון במסצ'וסטס.
משנת 1996, מלמד קצנלנבוגן בחטיבת המכינה לצעירים ולימודי ההמשך למבוגרים של הקונסרבטוריון למוזיקה של ניו אינגלנד אשר בבוסטון. במהלך עבודתו בקונסרבטוריון פיתח דרכי הוראה חדשניות ללימוד תלמידים עם צרכים ויכולות מיוחדים.
בשנת 2005 הופיע בישראל במסגרת פסטיבל הג'אז בתל אביב.
באוקטובר 2007 הופיע בצפון גרמניה ופגש את הפסנתרן הקלאסי אנדריי איוואנוביץ' (אנ'). השניים יצאו למסע הופעות משותף ששילב בין מוזיקה קלאסית לג'אז. בין השאר ניגנו השניים עיבוד מיוחד ל"תמונות בתערוכה" של מוסורגסקי.
ב-2008 הופיע שוב בישראל, הפעם במרכז פליציה בלומנטל למוזיקה.
בשנת 2009 הוציא לאור את תקליטור הסולו העשירי שלו, "88 אצבעות", שכלל הקלטות מסיבוב הופעות שערך בארצות הברית, אירופה והמזרח התיכון.
ביולי 2012 הופיע בקונצרט בעיירה קצנלנבוגן (אנ') בגרמניה לרגל חגיגות 700 שנים לייסוד העיר.
הקלטותיו של ערן זכו לתשבחות על ידי פרסומי ג'אז כגון "ג'זאיז", "ג'ז טיימס" (אנ'), "ג'ז ג'ורנאל אינטרנשיונל" ו "אול אבאוט ג'ז" (אנ'), אשר ציין בביקורתו האחרונה: "88 אצבעות הוא באמת יצירה של וירטואוז. אולי קצנלנבוגן הוא באותה ליגה עם ארט טייטום בשל העובדה הבאה: הוא קובע את הרף שאליו צריכים פסנתרנים אחרים לשאוף."
בשנת 2014 ערך סיבוב קונצרטים בשם Piano Fight בסין יחד עם טל זילבר. באותה שנה הופיעו השניים גם בישראל.
מאז שנת 1991 ערן עסוק בכתיבת ספרו "זמן אחד". הספר הכתוב בעברית הוא יומן אוטוביוגרפי פילוסופי. קטעים מ"זמן אחד" פורסמו בעיתון "הזמן הוורוד", בשנתון העברי של אמריקה "הדור" בעריכתו של לב חקק (מהדורת 2006 תשס"ו) ובאתר "ישרא-בלוג(הקישור אינו פעיל)". בשנת 2016, פורסם תרגומו לעברית של ערן קצנלנבוגן למילות שיר עם סיני מן המאה השמונה-עשרה, "פרח יסמין".
הערות שוליים

↑  All About Jazz דשפנדה, ג'יי (מרץ 18, 2009) "ערן קצנלנבוגן: "88 אצבעות" (2009)"
↑  Lyrics Translate "ערן קצנלנבוגן: "פרח יסמין" (תרגום, 2016)"
| --- | --- |
בקרת זהויות :  NLI: 987009815384805171  LCCN: no2009010515  MusicBrainz: 421aa8ba-bac8-4eb8-bd8a-13ed444ad4f6  VIAF: 7225355   WorldCat (עם VIAF): 7225355
עונת 1911/1912 בפוטבול ליג

| --- | --- |
 תקופת התחרות:  2 בספטמבר 1911 – 29 באפריל 1912 (241 ימים)
 מספר משתתפות:  20
 הזוכה:  בלקברן רוברס
 מספר משחקים:  380
 מספר שערים:  1057 (2.78 בממוצע למשחק)
 מלך השערים:  (25) הרי המפטון (אסטון וילה)  ג'ורג' הולי (סנדרלנד) דייוויד מקלין  (ונסדיי)
 → 1910/19111912/1913 ←
 
עונת 1911/1912 הייתה העונה ה-24 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1911 והסתיימה ב-29 באפריל 1912.
הליגה כללה 20 קבוצות. וסט ברומיץ' אלביון ובולטון וונדררס היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
בלקברן רוברס זכתה באליפות בפעם הראשונה בתולדות המועדון.
בסוף העונה לליגת משנה ירדו פרסטון נורת' אנד וברי. במקומן לליגה הבכירה עלו דרבי קאונטי וצ'לסי.
כדורגלנים מצטיינים

מספר כדורגלנים כבשו 25 שערים וזכו בתואר מלך השערים:
הרי המפטון מאסטון וילה
ג'ורג' הולי מסנדרלנד
דייוויד מקלין מונסדיי